હોસ્પિટલમાં સારવારગ્રસ્ત તમામ ઘાયલોની મુખ્યમંત્રીએ પથારી-પથારીએ જઈને આત્મિયતાથી ખબર અંતર પૂછ્યા હતા. તેમજ તેમની સારવારમાં કોઈ કચાશ ન રહી જાય તેવી હોસ્પિટલના સત્તાવાળાઓને સૂચના આપી હતી. તેમણે મૃતકોના પરિવારજનો પણ મુલાકાત લીધી હતી. મુખ્યમંત્રીએ મૃતકોના પરિવાજનોને સાંત્વના આપી હતી. દરમિયાન કેટલાક પરિવારજનોએ હોસ્પિટલના સત્તાવાળાઓના અમાનવીય વર્તન વિરુદ્ધ મુખ્યમંત્રીને ફરિયાદ કરી હતી. લઘુમતી સમાજની હોસ્પિટલમાં લઘુમતી સમાજના મૃતકોનો લાશ બિલની ચુકવણી કર્યા બાદ જ સોંપતા પરિવાજનોમાં ભારે રોષ ફાટી નીકળ્યો હતો.